title: Εφαρμογή του Google Earth ως Διαδικτυακού Γεωγραφικού Συστήματος Πληροφοριών (Web GIS) στην εκτίμηση των περιβαλλοντικών επιπτώσεων. Η περίπτωση των νέων οδικών έργων Αττικής
titleType: AlternativeTitle
title: Implementation of Google Earth, as a Web - GIS, in Environmental Impact Assesment Procces. The new highway projects in Attica case
Creators: name: Ntzouropanou, Dimitra P.
Publisher: name: National Technological University of Athens
Year: 2010
Subjects: Οδικά έργα
Φυσικό περιβάλλον
Γεωγραφικά Συστήματα Πληροφοριών
Google Earth
Web-GIS
Highway Projects
Μελέτες Περιβαλλοντικών Επιπτώσεων
Εκτίμηση Περιβαλλοντικών Επιπτώσεων
Environmental Impact Assessment
Geographical Information Systems

description: 154 σ.
description: Εθνικό Μετσόβιο Πολυτεχνείο--Μεταπτυχιακή Εργασία. Διεπιστημονικό-Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) "Γεωπληροφορική"
description: Τα μεγάλα έργα υποδομής που κατασκευάζονται στη χώρα μας τα τελευταία χρόνια, συμπεριλαμβανομένων και των έργων οδοποιίας, συνιστούν κατεξοχήν επεμβάσεις στο φυσικό περιβάλλον και ασκούν κοινωνικοοικονομική επιρροή στην ευρύτερη περιοχή. Το εργαλείο μέσω του οποίου αδειοδοτούνται τέτοιου είδους έργα, είναι οι Μελέτες Περιβαλλοντικών Επιπτώσεων. Το περιεχόμενο τους καθορίζεται από το νομοθετικό πλαίσιο για την προστασία του περιβάλλοντος που ισχύει στη χώρα μας. Η Εκτίμηση των Περιβαλλοντικών Επιπτώσεων αποτελεί στην ουσία ένα εργαλείο προληπτικού χαρακτήρα για την προστασία του φυσικού περιβάλλοντος, καθώς διεξάγεται σε πρώιμο στάδιο σε σχέση με την υλοποίηση του έργου και σκοπό έχει να κατευθύνει τους υπεύθυνους φορείς είτε στο να απορρίψουν το προτεινόμενο έργο, είτε στο να επιλέξουν τη λύση που θα προκαλέσει τις λιγότερες μόνιμες αλλοιώσεις. Τα Γεωγραφικά Συστήματα Πληροφοριών αποτελούν ένα ισχυρό εργαλείο στη βελτίωση της διαδικασίας λήψης αποφάσεων με απώτερο σκοπό το χωρικό σχεδιασμό. Με την ευρεία διάδοση και χρήση του Διαδικτύου, παρέχεται η δυνατότητα άμεσης πρόσβασης σε ολοένα και αυξανόμενο όγκο χωρικών πληροφοριών. Παράλληλα αναπτύσσονται εφαρμογές Διαδικτυακών Γεωγραφικών Συστημάτων Πληροφοριών (Web GIS), τα οποία στηρίζονται στην έννοια της διαλειτουργικότητας. Για την ολοκλήρωση μιας Μελέτης Περιβαλλοντικών Επιπτώσεων απαιτείται πλήθος πληροφοριών, οι περισσότερες από τις οποίες έχουν χωρική υπόσταση και προέρχονται από διαφορετικές πηγές. Η χρήση των ΓΣΠ γενικά και ειδικότερα των Διαδικτυακών ΓΣΠ, καθιστά ευκολότερη και αποτελεσματικότερη τη διαχείριση και ανάλυση των χωρικών δεδομένων. Αντικείμενο της παρούσης μεταπτυχιακής εργασίας αποτελεί η αξιολόγηση του Ελεύθερου Διαδικτυακού Γεωγραφικού Συστήματος Πληροφοριών Google Earth, στην Εκτίμηση των Περιβαλλοντικών Επιπτώσεων από έργα, δραστηριότητες ή προγράμματα. Συγκεκριμένα, διερευνήθηκε η συμβολή του εν λόγω λογισμικού, στα διάφορα στάδια της Μελέτης Περιβαλλοντικών Επιπτώσεων από τα Νέα Οδικά Έργα του Νομού Αττικής. Ιδιαίτερη έμφαση δόθηκε κατά το στάδιο δημοσιοποίησης των στοιχείων των ΜΠΕ και την ενεργή συμμετοχή του κοινού. Τα τελικά αποτελέσματα οπτικοποιήθηκαν με τη μορφή διαδραστικών χαρτών, δημιουργώντας τα αντίστοιχα kml αρχεία. Από τα αποτελέσματα της εφαρμογής προκύπτει ότι η χρήση του λογισμικού Google Earth ως εργαλείο στις ΜΠΕ από έργα Οδοποιίας συμβάλλει: στην οργάνωση, διαχείριση και ανάλυση των χωρικών δεδομένων, στην ανταλλαγή χωρικών αρχείων μέσω της υιοθέτησης κοινών προτύπων, στη δημιουργία δυναμικών διαδραστικών χαρτών. Ως εκ τούτου συνεισφέρει στην εξοικονόμηση χρημάτων και χρόνου καθόλη τη διαδικασία εκπόνησης μιας ΜΠΕ.
description: Large infrastructure projects that are being constructed in our country, including highway projects, intervene in the natural environment and effect on socio-economical sectors. The Environmental Impact Assessment is the tool through which such projects are licensed. The content of an EIA of projects, activities and programs, is determined by the legislative framework for the environmental protection in Greece. The Environmental Impact Assessment (EIA) is essentially a pre decision tool (as it is used in the early stage of projects) which prevent the negative environmental impacts. The EIA can induce state organizations, whether to reject the proposed project or to choose the appropriate solution that will cause less permanent damage. The GIS is a powerful tool that supports decision making related to the spatial planning. The immediate access to continuously increasing volume of spatial information is given easily by the widespread use of the Internet. This has resulted to the development of Internet applications based on the concept of interoperability, named as Web GIS. The EIA process involves the consideration of huge environmental data of spatial nature, and many different variables with complex interrelationships. The Web GIS are ideal tools for the analysis of these environmental problems with spatial dimension. The purpose of this dissertation is the evaluation of Google Earth software, as a Web GIS, on Environmental Impact Assessment of projects, activities or programs. Especially, a brief case study has been included to demonstrate the successful role of Google Earth in undertaking EIA of the new road projects in Attica. Particular emphasis was given in the phase of publication of the EIA data and public involvement. The final output is visualized as an interactive map, in kml file. After having evaluated the potential and obstacles of Google Earth application in EIA, it can be concluded that Google Earth is a tool for collecting, storing, transforming, analyzing and displaying spatial data. The above advantages contribute to cost and time saving, in the analysis and public outreach phases.